સરકારે પહેલાં કહ્યું કે સિંગતેલના ડબ્બા મોંઘા પડતા હોય તો લોકોએ સિંગતેલ ખાવાનું છોડી દેવું જોઇએ. પછી સરકારે કહ્યું કે પેટ્રોલ અને ડિઝલ મોંઘા પડતા હોય તો વાહનો ચલાવવાનું બંધ કરી દેવું જોઇએ. કેટલાક પોલિટીશયન કહે છે કે બળાત્કારની ઘટનાઓ ઓછી કરવા યુવતિઓએ શોટ્સ વસ્ત્રો પહેરવા ન જોઇએ. આપણા કેવા દિવસો આવ્યા છે. સરકાર કોઇ જગ્યાએ બંધાતી નથી. પીવાના પાણીના દામ ચૂકવવા પડે છે. આરોગ્ય સારવારના અગણિત રૂપિયા ચૂકવવા પડે છે. ભણવા માટે લાખો રૂપિયાનો ધુમાડો કરવો પડે છે. હોસ્પિટલમાં ઓક્સિજન લેવા માટે લાઇન લગાવવી પડે છે. સરકારી બીલોની ચૂકવણી માટે લાઇન કરવી પડે છે. લોકોની ભાગદોડ ભરી જીંદગીમાં કોની પાસે મળવાનો ટાઇમ છે તે સમજાતું નથી. બઘાં પરિવારો પોતાના ઘરના બે છેડા ભેગા કરવા મથી રહ્યાં છે. આ બઘી સ્થિતિ શહેરોની જ છે તેવું નથી, ગ્રામ્ય વિસ્તારોમાં પણ આવી હાલત છે. ગામડાની ગોરી હવે શહેરની છોરી કરતાં જરાય ઉતરતી નથી. ગામડાનો અબૂધ યુવાન હવે સ્માર્ટ બની રહ્યો છે. સાચા ઉમેદવારનું બઘાંને ભાન થયું છે. 500ની નોટ અને દારૂની કોથળી સામે વોટના દિવસો ક્યારના ય ખતમ થઇ ચૂક્યાં છે. લોકોને તેમના રોટી, કપડાં અને મકાનની પડી છે...